पाएं अपने शहर की ताज़ा ख़बरें और फ्री ई-पेपरडाउनलोड करें
रतवारा ओपी क्षेत्र के चतरा बहियार में धारदार हथियार से हुए 20 वर्षीय युवक सुमित कुमार की हत्या मामले में 2 लोगों को नामजद आरोपी बनाया गया है। इस बाबत मृतक के पिता बजरंगी सादा ने थाने में दिए आवेदन में बताया कि चार मई को उनके पुत्र सुमित सादा उर्फ जियालाल सदा को गांव के ही विजय सादा के जमाई भतनी थाना क्षेत्र के मनखाहा गांव निवासी गौरव ऋषिदेव बहला-फुसला कर बाइक से बाजार घूमने के बहाने ले गया था। रात होने के बाद भी पुत्र सुमित वापस नहीं आया, तो खोजते हुए गौरव ऋषिदेव के पास गए। पूछने पर बताया कि उसने तो रास्ते में ही सुमित को बाइक से उतार दिया था। मखनाहा निवासी गौरव ऋषिदेव एवं ग्रामीण बघरा निवासी विजय सादा के साथ-साथ अन्य सहयोगियों ने मिलकर सुमित की हत्या कर शव को फेंका है। उन्होंने बताया कि एक साल पूर्व उनके घर की महिलाओं और विजय सादा के घर की महिला बीच विवाद हुआ था। ओपी प्रभारी प्रेमनाथ शर्मा ने बताया कि मृतक के पिता के आवेदन पर दो लोगों के खिलाफ हत्या का मुकदमा दर्ज कर लिया गया है।
दामाद पर लगाया बेटी की हत्या का आरोप
सिंहेश्वर। थाना क्षेत्र की एक महिला को पति द्वारा पीट-पीटकर हत्या करने का मामला प्रकाश में आया है। इस बाबत मृतका रीना देवी के पिता पटोरी वार्ड-6 निवासी बद्री साह ने बताया कि उनकी बेटी उन्हें फोन के माध्यम से अक्सर बताती थी कि दामाद सहरसा जिला के बेंगहा वार्ड-चार निवासी बबलू साह हमेशा झगड़ा करता था। गुरुवार को भी किसी बात को लेकर अनबन होने पर पति ने उसकी पिटाई कर दी। पिटाई से वह बेहोश हो गई।। पिता ने बताया कि पति की मारपीट से ही इलाज के दौरान माैत हुई है। थाने में केस कराएंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn